CELEX: 22006D0085
Language: sk
Date: 2006-07-07 00:00:00
Title: Rozhodnutie Spoločného výboru EHP č. 85/2006 zo 7. júla 2006 , ktorým sa mení a dopĺňa príloha VI (Sociálne zabezpečenie) k Dohode o EHP

19.10.2006   
            
            
               SK
            
            
               Úradný vestník Európskej únie
            
            
               L 289/19
            
         
      ROZHODNUTIE SPOLOČNÉHO VÝBORU EHP
   
   č. 85/2006
   zo 7. júla 2006,
   ktorým sa mení a dopĺňa príloha VI (Sociálne zabezpečenie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha VI k dohode bola zmenená a doplnená rozhodnutím Spoločného výboru EHP č. 58/2006 z 2. júna 2006 (1).
            
         
               (2)
            
            
               Nariadenie Komisie (ES) č. 207/2006 zo 7. februára 2006, ktorým sa mení a dopĺňa nariadenie Rady (EHS) č. 574/72, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (2), sa má začleniť do dohody,
            
         ROZHODOL TAKTO:
   Článok 1
   Bod 2 [nariadenie Rady (EHS) č. 574/72] prílohy VI k dohode sa mení a dopĺňa takto:
   
               1.
            
            
               Dopĺňa sa táto zarážka:
               
                           „—
                        
                        
                           
                              32006 R 0207: nariadenie Komisie (ES) č. 207/2006 zo 7. februára 2006 (Ú. v. EÚ L 36, 8.2.2006, s. 3).“
                        
                     
         
               2.
            
            
               Znenia bodov 356. (NÓRSKO – DÁNSKO), 376. (NÓRSKO – FÍNSKO) a 377. (NÓRSKO – ŠVÉDSKO) v úprave g) sa nahrádzajú týmto:
               „Článok 15 Severského dohovoru o sociálnom zabezpečení z 18. augusta 2003: Dohoda o vzájomnom vzdaní sa náhrad podľa článku 36 ods. 3, článku 63 ods. 3 a článku 70 ods. 3 nariadenia (náklady na vecné dávky v súvislosti s chorobou a materstvom, pracovnými úrazmi a chorobami z povolania a na dávky v nezamestnanosti) a článku 105 ods. 2 vykonávacieho nariadenia (náklady na administratívne kontroly a lekárske vyšetrenia).“
            
         Článok 2
   Znenie nariadenia (ES) č. 207/2006 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 8. júla 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
   
      V Bruseli 7. júla 2006
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 245, 7.9.2006, s. 4.
   
      (2)  Ú. v. EÚ L 36, 8.2.2006, s. 3.
   
      (3)  Nie sú uvedené žiadne ústavné požiadavky.